'n Skone blaadjie
JY LEES NOU 'n Skone blaadjie
Dis Aardedag vandag (22 April 2010). Reeds jare lank kry skoonheidshuise inspirasie uit die natuur. Nou gee hulle ook terug aan die aarde en gemeenskappe – en sorg só dat skoonheid báie meer as veldiep is.
'n Beursprogram wat vroue-wetenskaplikes in Afrika help om hul doktorsgrade te voltooi word plaaslik deur L'Oréal ondersteun.
'n Webwerf (www.maketheworldaprettierplace.com) om boomplant aan te moedig is een van Elizabeth Arden se bydraes. Daar deel jy jou idees oor wat ons elke dag kan doen om die wêreld mooier te maak. Vir elke persoon wat kommentaar lewer, plant Elizabeth Arden 'n boom deur Trees for the Future. "Skoonheid is nie net uiterlik nie, maar ook 'n weerspieëling van die gevoel wat ons kry wanneer ons help om terug te gee aan die wêreld," sê die webwerf. Dis geïnspireer deur Elizabeth Arden se vrolike geur Pretty (R295 vir 30 ml EDP).
Clarins bied direkte ondersteuning aan plaaslike gemeenskappe (soos met die bou van skole) en verbeter lewensomstandighede deur byvoorbeeld drinkwater te voorsien.
In Madagaskar, waar bestanddele soos katafray-bas ontgin word, word die plantlewe gereeld ontleed, en oeste ondersteun meer as 2 500 families. Danksy regverdige handel word 5% van alle inkomste weer in plaaslike gemeenskapsprojekte belê.